NaiveNeuron/SloPal huggingface dataset:
Pročko, Jozef, poslanec NR SR (2020-07-09):
Ďakujem pekne. Takže, pán Kotleba, moji kolegovia vám už vysvetlili naozaj veci tak, ako sa majú odborne. Banky sú fakt dôležité vo finančnom systéme, bez nich sa jednoducho nedá. Ja si neviem predstaviť, že by ste čo len jeden z vás, chlapcov v zelených tričkách, mali peniazi v štrimfli alebo pod perinou. Ak to máte, pán Kotleba, tak ste úžasný človek. Len chcem povedať ešte jednu vec veľmi dôležitú pre občanov Slovenskej republiky, ktorí sa teraz pozerajú, keď sa rokuje v sále, vy tu vôbec nie ste, nikto z vás. Keď sa rokuje o veciach, ktoré sú veľmi dôležité pre tento štát a pre občanov, vy, nikoho z vás tu nie je vidieť. Ale keď sú tu takéto témy, také témy, ktoré, na ktorých sa dá zarobiť dobrý marketing, témy, na ktorých sa dá dobre vytĺcť politický kapitál, tak vy sem prídete všetci, sadnete si a rozprávate naozaj populistické veci, ktoré ľuďom veľmi, veľmi nepomôžu, ale tie veci vám zdvíhajú vaše politické preferencie. Ja by som chcel povedať, prosím vás, príďte aj pri takých iných témach, ktoré sú fakt dôležité, a nielen, nielen interrupcie, nielen voľná nedeľa, nielen banky, ale príďte sem, keď sa bude rokovať, do sály, keď sa bude rokovať o veciach, ktoré možno pre vás nie sú až také zaujímavé, ktoré pre vás nevytĺkajú politické body. Ďakujem.
Laurenčík, Milan, podpredseda NR SR (2021-06-23):
Faktickú poznámku má aj pán poslanec Marek Kotleba, nech sa páči.
Kollár, Boris, predseda NR SR (2021-06-22):
Prosím, prezentujme sa a hlasujme. (Hlasovanie.) Prítomných 123 poslancov, za 94, proti 7, zdržalo sa 21, nehlasoval 1. Konštatujem, že sme tento návrh schválili. S procedurálnym návrhom vystúpi pani poslankyňa Andrejuvová. Potom pán poslanec Čekovský a pán poslanec Krúpa, pán poslanec Kéry. Nech sa páči, pani poslankyňa, máte slovo.
P. Hrušovský, predseda NR SR: (2005-05-24):
(Hlasovanie.) 139 prítomných, 50 za, 73 proti, 16 sa zdržalo. Neschválili sme uvedené body zo spoločnej správy. Budeme hlasovať o bode 17. Gestorský výbor odporúča...
Paška, Pavol, predseda NR SR (2013-03-20):
Faktická poznámka, pán poslanec Susko, končím možnosť sa prihlásiť. Pán poslanec.
Danko, Andrej, predseda NR SR (2019-04-02):
Prosím, prezentujme sa a hlasujeme. (Hlasovanie.) Prítomných 132, za 123, zdržalo sa 9 poslancov. Konštatujem, že Národná rada sa uzniesla, že tento návrh zákona prerokuje v druhom čítaní. Pristúpime k hlasovaniu o pridelení návrhu výborom a určení gestorského výboru, ako aj lehoty na jeho prerokovanie.
J. Laššáková, poslankyňa: (2007-09-12):
Aj my, keď sme mali pripomienky ako opozícia k zdravotníckej reforme, absolútne sme neboli braní vôbec do úvahy a ukázalo sa, že sme v mnohých tvrdeniach mali pravdu. Dávame návrh, aby sme tento stav zmenili. Podľa nášho názoru je takéto riešenie aj urobenie poriadku v zdravotných poisťovniach riešením, ktoré by malo priniesť efekt. Takže ja si myslím, že len čas ukáže, či to bola správna cesta, alebo nie.
Hrnčiar, Andrej, podpredseda NR SR (2016-12-08):
Končím možnosť nahlásiť sa s faktickými poznámkami. Tri faktické, štyri faktické poznámky. Upozorňujem pánov poslancov, aby sa hlásili počas vystúpenia rečníka. Nech sa páči, pán poslanec Baránik.
Bugár, Béla, podpredseda NR SR (2010-09-08):
Pán poslanec Viskupič.
Hrnko, Anton, poslanec NR SR (2017-06-15):
Vážená pani poslankyňa Remišová, povedali ste jednu pravdu. Videli sme všetkých kandidátov a na základe predložených projektov si budeme vedieť vybrať tohto najlepšieho a možno nebude pasovať do vášho udavačského charakteru, ale určite bude pasovať slovenskému divákovi, ktorý si ten, tú televíziu platí. Ináč všetko, čo ste ostatné povedali, sú absolútne táraniny a čudujem sa, že človek s takým vzdelaním, ako máte vy, sa môže takto ponižovať a znižovať na takéto podpásové a úplne neopodstatnené útoky. Ďakujem.
Kiššová, Jana, poslankyňa NR SR (2018-02-08):
Ďakujem veľmi pekne. Vážené dámy, vážení páni, dovoľte mi predložiť návrh zákona, ktorým sa mení a dopĺňa opäť zákon o sociálnom poistení, ktorý predkladám na základe problémov, ktoré identifikoval náš kolega Peter Cmorej, a predkladám ho spolu s kolegami Natáliou Blahovou, Jozefom Rajtárom, Luciou Ďuriš Nicholsonovou a Renátou Kaščákovou. Tento návrh opäť vychádza z reálnych problémov, ktoré nastávajú po odchode do dôchodku, a síce po požiadaní o priznanie dôchodku, na ktorý má Sociálna poisťovňa 60 dní. A toto je opäť lehota, ktorá je, je neprimerane dlhá a neprimerane dlhá preto, že človek možno aj častokrát odkázaný na, na tieto dôchodky musí dva mesiace na ich vyplatenie čakať. A cieľom nášho predloženého návrhu je zaviesť Sociálnej poisťovni povinnosť vyplatiť žiadateľom o dôchodok, či už starobný dôchodok, alebo predčasný starobný dôchodok, zálohu vo výške priemerného starobného dôchodku s tým, že po priznaní dôchodku sa preplatok alebo nedoplatok zúčtuje započítaním s priebežne vyplácaným dôchodkom. Tento návrh tak reaguje na nespokojnosť niektorých žiadateľov o priznanie dôchodkovej dávky, kedy počas obdobia, ktoré má Sociálna poisťovňa na vydanie rozhodnutia o priznaní dôchodkovej dávky, to je tých 60 dní, o ktorej som hovorila, ktorá je neprimeraná, títo žiadatelia majú problém vykryť bežné výdavky, keďže počas tohto obdobia majú výpadok príjmov. Predložený návrh nepriznáva žiadateľom o dôchodkovú dávku nič navyše, iba rovnomernejšie rozkladá vyplatenie určitého objemu finančných prostriedkov. A toto je práve to, kde sme presvedčení, že rozumiem tomu, že na jednej strane možno Sociálna poisťovňa nedokáže ihneď túto sumu úplne presne vypočítať, na druhej strane, pokiaľ má k dispozícii všetky potrebné dokumenty, mala by tak učiniť bezodkladne, a nie do 60 dní. Sme presvedčení, že, že jednak tých 60 dní je nedôvodných, a sme presvedčení, že to opäť spôsobuje, hlavne teda dôchodcom, veľké problémy. Preto si dovolím opäť ctené plénum poprosiť podporiť tento návrh zákona, myslím si, že ani jeden z týchto návrhov nie je nijak politický, nijakým spôsobom by nás nemal polarizovať, myslím si, že pomôžeme ľuďom, ktorí, ktorým to naozaj delí a násobí, ako sa hovorí, a myslím si, že bez akéhokoľvek vplyvu na, na nejaké financie alebo na nejaké procesy, meniť procesy, potrebu zmien procesov, vieme týmto ľuďom proste pomôcť. Predkladaný návrh zákona je v súlade s Ústavou Slovenskej republiky, ústavnými zákonmi, zákonmi, medzinárodnými zmluvami a medzinárodnými dokumentmi, ktorými je Slovenská republika viazaná, ako aj právom Európskej únie. Tento návrh zákona nemá vplyv na verejné financie, nemá vplyv na podnikateľské prostredie a ani negatívny vplyv na životné prostredie a informatizáciu spoločnosti. Bude mať pozitívny sociálny vplyv. Ďakujem veľmi pekne.
Laurenčík, Milan, podpredseda NR SR (2021-06-17):
Ďakujem, pán poslanec. Ja som až v takmer v polovici vášho prejavu bol upozornený aj som teda zistil, že odôvodnenia ste vkladal medzi tie jednotlivé paragrafy a medzi tie jednotlivé body. Ono sa to robí tak, že na začiatku ste mal celý odôvodniť v časovom limite dvadsať minút a potom vlastne prečítať už len tie body bez odôvodňovania. Pozeral som ale, že stopovali čas, takže stihol by ste to aj tak.
Madej, Róbert, poslanec NR SR (2010-11-04):
Ďakujem pekne. Vážený pán predsedajúci, ja si len dovolím citovať § 32 ods. 2 zákona o rokovacom poriadku. „Poslanca, ktorý neuposlúchne výzvu, ktorou sa mu odobralo slovo alebo ktorý svojimi prejavmi, alebo činmi v rokovacej miestnosti prekročil hranice slušnosti, predsedajúci vyzve zachovávať poriadok.“ Pán predsedajúci, opätovne sa obraciam na vás, aby ste rešpektovali rokovací poriadok, neprekrúcali, nevyzývali všetkých poslancov, ale vyzvali poslanca parlamentu, pána Sulíka, aby zachovával poriadok, menovite jeho. Žiadam, aby ste uplatnili postup, ktorý od vás vyžaduje zákon o rokovacom poriadku. V prípade, ak nie, žiadam prijať uznesenie Národnej rady, ktorým Národná rada požiada, aby predseda Národnej rady zachovával poriadok a slušnosť v rokovacej miestnosti. Ďakujem pekne.
Kažimír, Peter, podpredseda vlády a minister financií SR (2013-05-15):
Ďakujem veľmi pekne za slovo. Ja len v krátkej reakcii. Aj sa chcem poďakovať za veľmi racionálnu debatu k návrhu tohto zákona. Naozaj platí to, že súboj s trvalou a historickou asymetriou, informačnou asymetriou medzi klientom a inštitúciami, ktoré poskytujú úvery, pôžičky, že tento súboj je náš spoločný, a naozaj dúfam, že nikto nikdy nebude môcť obviniť rezort financií z nejakej politickej ješitnosti. Z tohto pohľadu sme otvorení, naozaj otvorení všetkým návrhom, len všetkých prosím a z tohto pohľadu zaujmem aj stanovisko k pozmeňovaciemu návrhu pána poslanca Procházku, aby nás o svojich nápadoch a o studnici dobrých nápadov informovali skôr a nie na rokovaní pléna, lebo je to trošku potom neskoro z hľadiska správnej reakcie. Čiže k pozmeňovaciemu návrhu pána poslanca Procházku sa vyjadrujem tak, že ho z opatrnosti nepodporíme za rezort financií, za predkladateľa, nie z toho dôvodu, že by sa nám nepáčila myšlienka. Myšlienka sústrediť sa z hľadiska edukácie viac na starších, ktorí sú zraniteľnejší a naozaj ťažšie sa orientujú v tejto problematike, a z pohľadu toho, že napr. v predmetnom pozmeňovacom návrhu sa dáva za povinnosť informovať notárov alebo matrikárov. Čiže s týmito ľuďmi, s týmito skupinami ľudí musíme spolu hovoriť o tom, či toto zvládnu a aký rozsah tých informácií majú poskytovať, lebo tá odbornosť v tejto skupine je tiež veľmi limitovaná. Takže debatu na tú tému vôbec neodmietam, tento zákon je stále, stále otvorený a oblasť ochrany spotrebiteľa na finančných trhoch je stále pole neorané, takže komunikáciu vítam a budeme v tej spolupráci ďalej pokračovať. Takisto sa chcem vyjadriť k pozmeňovaciemu návrhu pána poslanca Beblavého a potvrdzujem, že spolu s predstaviteľmi a s odborníkmi a s expertmi z rezortu financií pracoval na tomto pozmeňovacom návrhu, to znamená, ja ho odsúhlasujem a podporujem za predkladateľa, je to v podstate názor aj rezortu financií, ako sa tento problém dá riešiť. Ďakujem za spoluprácu všetkým aj za podporu návrhu zákona. Ďakujem.
Maďarič, Marek, poslanec NR SR (2010-08-04):
Pán poslanec Matovič, mali by ste reagovať vo svojej faktickej poznámke na môj príspevok. Neviem, ako tá posledná časť vašej faktickej sa ho týkala. Ale môžete aj vy, pán Poliačik, aj vy, pán Matovič, ma o niečo žiadať. Ale ja som požiadal vás aj prostredníctvom médií, a do odpovede sú všetky vaše slová o transparentnosti a boji s korupciou úplne prázdne, povedzte meno svojho kamaráta, ktorý vám sprostredkoval ponuku 20 mil. eur. (Potlesk.) A neskrývajte sa za to, že predseda strany, ktorá vás nejakým spôsobom pokrýva, SaS keď bol v úzkych, tak podal trestné oznámenie. Nie je nič jednoduchšie, keď chcete byť takí veľmi transparentní, povedať meno človeka, ktorého poznáte a ktorý sa zrejme podieľal na pokuse korumpovať vás. To je jedna vec. K tým poznámkam predstaviteľov OKS. Jednak je zvláštne, že hoci tu preberáme programové vyhlásenie súčasnej vlády, tak ste sa v tých reakciách sústredili na bývalé vládnutie, ale máte na to právo. A pán poslanec Zajac ma pochválil, že som nezasahoval do umenia. Aj z toho dôvodu som nezasahoval do happeningových akcií pána Dostála, ktoré on nazýval porušením jazykového zákona. A čo sa týka pamiatkovej zóny, tam je dôležité aj to, pán Dostál, či pán minister podpísal rozklad, ktorý by tomu zabránil, čo urobil jeho predchodca. Ďakujem. (Potlesk.)
Brisudová, Martina, poslankyňa NR SR (2023-05-18):
Pán predseda, dajte hlasovať o návrhu zákona ako o celku s odporúčaním gestorského výboru schváliť.
Pčolinský, Peter, podpredseda NR SR (2023-05-18):
Nech sa páči, skracujeme lehotu pánovi poslancovo Linhartovi. (Hlasovanie.) Prítomných 136, za 112, proti 6, zdržalo sa 18, nehlasoval nikto. Lehotu sme skrátili.
Duchoň, Daniel, poslanec NR SR (2014-05-14):
Vážený pán predseda, vážený pán minister, dovoľte, aby som ako určený spravodajca predniesol spoločnú správu Výboru Národnej rady pre financie a rozpočet o výsledkoch prerokovania Programu stability Slovenskej republiky na roky 2014 až 2017 (tlač 978). Výbor Národnej rady pre financie a rozpočet ako gestorský výbor podáva Národnej rade túto spoločnú správu. Predseda Národnej rady svojím rozhodnutím č. 993 z 28. apríla 2014 pridelil program stability Výboru Národnej rady pre financie a rozpočet, Výboru Národnej rady pre európske záležitosti. Gestorský výbor nedostal do začatia rokovania iné stanoviská poslancov Národnej rady. K predmetnému programu zaujali výbory stanovisko, odporúčanie pre Národnú radu, program vziať na vedomie Výbor Národnej rady pre financie a rozpočet uznesením č. 283 zo dňa 29. apríla 2014; Výbor Národnej rady pre európske záležitosti uznesenie č. 119 zo dňa 12. mája 2014. Gestorský výbor na základe stanoviska vyjadreného pod bodom III tejto spoločnej správy a v stanoviskách poslancov gestorského výboru vyjadrených v rozprave odporúča Národnej rade Program stability Slovenskej republiky na roky 2014 až 2017 vziať na vedomie. Spoločná správa výboru bola schválená uznesením gestorského výboru č. 291 zo dňa 13. mája 2014. Výbor ma určil za spravodajcu výboru. Návrh uznesenia, návrh na uznesenie Národnej rady je prílohou tejto spoločnej správy. Vážený pán predseda, otvorte, prosím, rozpravu. Ďakujem.
Podmanický, Ján, poslanec NR SR (2017-10-19):
Hlasovali sme o všetkých pozmeňujúcich návrhoch, pán podpredseda, preto podľa § 84 ods. 2 zákona o rokovacom poriadku navrhujem, aby sme pristúpili k tretiemu čítaniu ihneď, dajte, prosím, o tomto hlasovať.
Hrnčiar, Andrej, podpredseda NR SR (2017-12-13):
Pani poslankyňa Jurinová.
Milanová, Natália, poslankyňa NR SR (2019-10-24):
... 2 a 3, ktoré znejú: V § 2 ods. 1 písm. c) sa za slovo „starostlivosť“ vkladá čiarka a slová „podpora dojčenia,“. 3. § 2 ods. 1 sa za písm. h) vkladá nové písmeno i), ktoré znie: „i) podpora dojčenia je vytvorenie vhodných metodických pokynov a personálnych podmienok na jeho realizáciu.“.“. Doterajšie písmená i) až zf) sa označujú ako písmená j) až zg). Prečíslovanie písmen sa primerane premietne do ďalších bodov. Doterajšie body sa primerane prečíslujú. 2. V čl. I sa za bod 74 vkladá nový bod 75, ktorý znie: „75. V § 52 sa ods. 1 dopĺňa písmenom s), ktoré znie: „s) vytvoriť personálne podmienky na podporu dojčenia a dodržiavať metodické pokyny týkajúce sa tejto podpory.“.“. Doterajšie body sa primerane prečíslujú. 3. V čl. I sa za bod 113 vkladá nový bod 114, ktorý znie: „114. § 62 sa dopĺňa písmenom x), ktoré znie: „x) podrobnosti o metodických pokynoch na podporu dojčenia.“.“. Doterajšie body sa primerane prečíslujú. Ďakujem vám veľmi pekne za pozornosť.
Mihál, Jozef, poslanec NR SR (2012-06-20):
Ďakujem. Neviem, čo skôr povedať, myslím si, že väčšinu z toho si nechám na svoj samostatný príspevok, ale chcem jednoducho reagovať na to, ak tu aj teraz zaznela štatistika, že priemerný dôchodok je 249 eur, chcem upozorniť znova a znova na to, že aj pri zavedení pravidla 50 % spoluúčasti tým dôchodcom, ktorí majú dnes povedzme 200, 220-eurové dôchodky, a to sú tí osemdesiatnici, ktorí skutočne musia niektorí z nich byť v zariadeniach sociálnych služieb, sa platby žiadnym spôsobom nezvýšia. Ak zariadenie bude musieť zdvihnúť platby, poplatky na povedzme 300 eur, tak títo dôchodcovia, ktorí platili doterajší poplatok, povedzme ktorý bol nastavený na úrovni 180 eur a z titulu ochrany príjmu, platili len 170, 175, viac ani cent, tak nebudú platiť ani cent, ani po 30. 6. 2012. Tá zmena sa dotkne dôchodcov alebo občanov, ktorí majú relatívne vyššie dôchodky, čiže ak tu strana SMER bojuje zubami-nechtami za zrušenie pravidla 50 %, tak vlastne zastáva sa tých dôchodcov, ktorí majú 300, 400, 500-eurové dôchodky, a to nie sú starodôchodcovia. To sú práve ľudia, ktorí majú možno 63, 64 rokov a povedali si, že lepšie im bude v penzióne za 200-eurový poplatok, svoj dom predali, majetok dali deťom a nech sa postará samospráva a tá samospráva sa potom postará, ale nie sú peniaze na iné sociálne služby.
Blanár, Juraj, podpredseda NR SR (2022-09-29):
Poprosím vás... (Ruch v sále pre kolaps poslanca.) Prerušujem rokovanie Národnej rady. (Prestávka.)
Simon, Zsolt, poslanec NR SR (2014-10-14):
Ďakujem pekne. Pán kolega Muňko, len pre osvieženie pamäti. Ten celý proces som napádal aj vo vzťahu k môjmu vtedajšiemu kolegovi Lászlóovi Miklósovi, výsledkom ktorého bolo, že v zákone sa zjavila veta, že všetky tieto rokovania o vyhlasovaní musia prerokovať s vlastníkmi. Dnes, k čomu som vás vyzval, je nič viac a nič menej, aby to tam zostalo. Aby sa to nedialo pokútnym spôsobom, že niekto to vyhlási, ale aby to bolo transparentným spôsobom. To, čo sa týka zámeny pozemkov, no, kolegyne, kolegovia, mne to nedá inak. Pozemky, ktoré sa nachádzajú v zóne A alebo B Vysoké Tatry, nie sú vlastníctvom štátu, J&T, nie sú obmedzené, kosodrevina a vyššie? Štvrtý a piaty stupeň ochrany môže Štátna ochrana prírody prenajať, vykúpiť alebo zameniť za účelom zabezpečenia celistvosti zóny. Čo sa stane štátu, keď v tej zóne A bude súkromný vlastník, ktorý tam bude mať pozemok? Jedine to, že on tam dneska tak či tak nič neprodukuje, lebo na kosodrevine žiadnu guľatinu nevyprodukuje. Len akurát jediná nevýhoda, lyžiarsky vlek je na nesprávnom kopci, a preto to treba zameniť, lebo dnes za lyžiarsky kopec treba platiť a štát z toho má peniaze a udržuje lesné chodníky v Tatrách. Nič viac. (Potlesk v sále.)
P. Paška, predseda NR SR: (2010-03-09):
(Hlasovanie.) 127 prítomných, 51 za, 63 proti, 10 sa zdržalo, 3 nehlasovali. Námietku sme neschválili.
Žiga, Peter, podpredseda NR SR (2024-01-17):
A možno tí koaliční poslanci nečakali, že reedukačné centrá budú k SLK-čku, možno to bude ako iná téma, viete, preto asi nereagujú, preto tu nie sú. Ale to som si dovolil, keďže máme takú voľnejšiu dneska, tak som si dovolil okomentovať. Pán poslanec Spišiak, nech sa páči.
Figeľ, Ján, podpredseda NR SR (2012-09-14):
Ďakujem pekne. Ctené dámy, vážení páni, prerušujem rozpravu v tomto bode programu. Pán minister, ja myslím, že v záverečnom slove zhodnotíte všetky vystúpenia. Nech sa páči, budeme pokračovať v utorok ráno týmto bodom programu zavŕšením rozpravy. Ďakujem pekne. Príjemný víkend. (Prerušenie rokovania o 14.09 hodine.)
Kollár, Boris, predseda NR SR (2021-05-12):
Na faktické poznámky bude reagovať pán poslanec Ferenčák. Nech sa páči, máte slovo.
Dobeš, Peter, poslanec NR SR (2020-05-19):
Ďakujem pekne za slovo, pán predsedajúci. Vážený pán predseda výboru, správne ste poukázali, ako celá veľká skupina poľnohospodárov chce pracovať na pôde. Osobitne chcem poukázať na mladých farmárov, ktorí sa takejto pomoci dožadujú, a chcem vyzdvihnúť, že ste sa ako poslanec, ako predseda príslušného výboru tomuto venovali. Pomôžme im aj cez úpravu zákonov, aby mohli na pôde pracovať. Chcú pracovať, len pre veľké prekážky len veľmi ťažko a pomaly rozbiehajú tento typ podnikania. A čo sa týka životného prostredia a pôdy. Veď pôda je jedna zo základných zložiek životného prostredia. Len toľko. Ďakujem.
Raši, Richard, minister investícií, regionálneho rozvoja a informatizácie SR (2024-06-19):
Ďakujem pekne. Príjemné dopoludnie ešte prajem teda ešte raz. Je to zákon, ktorého jediným cieľom je posunúť lehotu účinnosti, ktoré sa týkajú, ktoré by mali zjednodušiť výkon zaručenej konverzie pre osoby, ktoré zaručenú konverziu vykonávajú a ktorých výsledkom má byť posilnenie dôveryhodnosti výstupov zo zaručenej konverzie. Je to zákon, ktorý nemá vplyv ani na rozpočet verejnej správy, ani na verejné výdavky, ani sociálne vplyvy, ani životné prostredie, a tým návrhom je to, aby sa tá účinnosť posunula na 1. október 2026, aby teda tá zaručená konverzia, keď už bude v zákone ustanovená, aby bola aj technicky v súlade aj so všetkými požiadavkami, ktoré na ňu dávame. Takže je to zákon technického charakteru, ktorý hovorí len o posune účinnosti zaručenej konverzie. Ďakujem pekne, pán predsedajúci, skončil som.
Ďuriš Nicholsonová, Lucia, podpredsedníčka NR SR (2016-12-07):
Pán poslanec Osuský. Nech sa páči.
Nash, Natália, poslankyňa NR SR (2024-01-11):
Ďakujem pekne za slovo, pán predsedajúci. Ďakujem ti, Dávid, chcem ťa ešte doplniť, že v medzinárodných a európskych inštitúciách či v popredných svetových médiách sa v súvislosti s plánmi našej vlády hovorí o obavách o charakter našej krajiny, o obavách o demokratický právny štát. Zdvihli sa viaceré varovné prsty, no snaha o deštrukciu spravodlivosti je naďalej na stole a úmysel obísť štandardný legislatívny proces v takto citlivej veci len podčiarkuje, že majú nekalé úmysly. Túto deštrukciu tu máme v skrátenom legislatívnom konaní bez diskusie s odbornou verejnosťou či s nami ako s opozíciou. Paradoxom je, že momentálne čelíme lavíne skrátených legislatívnych konaní, čo je priamo v rozpore so záväzkami, ktoré si táto vláda dala vo svojom vlastnom programovom vyhlásení vlády o tom, že chce dodržiavať princíp participácie verejnosti na legislatívnom procese. Na tomto dokumente ešte ani nezaschol atrament a vy už ho nedodržiavate. Na skrátené legislatívne konanie musia existovať zákonné dôvody, ktoré tu spomenul aj Dávid, lebo je to ohrozenie základných ľudských práv a slobôd, ohrozenie bezpečnosti, hrozba značných hospodárskych škôd v prípade, ak existujú. Národná rada musí postupovať podľa zákona o rokovacom poriadku. Vykonaním tohto skráteného legislatívneho konania v tomto prípade, že je aplikované bez splnenia zákonných podmienok, môže dôjsť k porušeniu princípov demokratického a právneho štátu. Ďakujem ti, Dávid, ešte raz za tvoj príspevok.
Šimečka, Michal, podpredseda NR SR (2023-12-19):
Ďakujem veľmi pekne. Pán poslanec Pollák.
Sulík, Richard, predseda NR SR (2010-11-03):
Ďakujem pekne. Pán Petrák, ja s vami súhlasím v plnom rozsahu. Poďme do toho. Tiež som prekvapený, člen Predstavenstva Záručnej banky, 128-tisíc ste vraveli? Desaťtisíc mesačne – no paráda! A aj to SPP, tam tie platy budú určite vysoké. Pochybujem, že to bude až 150-200, lebo je to určite tak veľa, že môžme začať ako minimálne u tých, čo sú čisto štátne, smelo kresať. A napriek tomu, že my sme ako strana SaS vo vládnej koalícii, nám to určite nevadí. My nemusíme kŕmiť tisíce hladných krkov a môžme s tým okamžite začať. Len viete, keď to spojíme, keď to spojíte s tým, že dobre, bavme sa o platoch poslancov, ale bavme sa o súčasne všetkých platoch naraz. Tak jednoducho ten celý problém tak hrozne nabalíme, že nebude riešiteľný naraz a potom to vyznieva ako taký alibizmus. Preto ja vravím, že veď upravme platy poslancom a potom poďme riešiť platy ostatných. A my nemusíme mať najmenšiu obavu, že potom k tomu nedôjdeme. Veď je to len vo našich rukách tu, my tu, ako tu sedíme, rozhodujeme o tom, koľko bude zarábať niekto v nejakom predstavenstve alebo koľko bude mať mesiacov odstupné. Čiže plne s vami súhlasím, poďme smelo do toho. Čo sa týka toho vzorca, ktorý teda je komplikovaný a ako vidím aj ja, že teda Jozef Burian mal problém ho pochopiť a to je teda už top ekonóm SMER-u a nepochopil tento vzorec, zrejme nebude úplne jednoduchý, ale ten vplyv poslanca – aký je vplyv poslanca na priemernú mzdu? No určite menší, ako je na deficit, a napriek tomu tam je úplne priama, jasná väzba. Z toho nemáte žiaden problém. No tak prečo potom tam nemôže byť jeden ďalší element, ktorý sa volá deficit? Ďakujem pekne.
Jasaň, Viliam, poslanec NR SR (2015-01-29):
Ďakujem pekne, pán predseda. Dovoľte, aby som predniesol návrh na uznesenie Národnej rady Slovenskej republiky. Národná rada Slovenskej republiky podľa § 89 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov na návrh vlády Slovenskej republiky súhlasí s prerokovaním vládneho návrhu zákona, ktorým sa dopĺňa zákon č. 43/2004 Z. z. o starobnom dôchodkovom sporení a o zmene a doplnení niektorých zákonov v znení neskorších predpisov a ktorým sa dopĺňajú niektoré zákona, v skrátenom legislatívnom konaní s tým, že prvé, druhé a tretie čítanie sa uskutoční na 46. schôdzi Národnej rady Slovenskej republiky. Pán predseda, dajte, prosím, hlasovať.
P. Hrušovský, podpredseda NR SR: (2002-08-19):
zákone z 11. júla, ktorým sa mení a dopĺňa zákon o štátnom podniku, ktorý pán prezident republiky vrátil na opätovné prerokovanie Národnou radou. Dávam slovo teraz poverenému spravodajcovi výboru pre hospodárstvo, privatizáciu a podnikanie pánovi poslancovi Prokopovičovi a prosím ho, aby informoval Národnú radu o výsledku prerokovania vráteného zákona vo výboroch, ako aj o stanovisku a odporúčaní gestorského výboru. Nech sa páči, pán poslanec Prokopovič.
Jahnátek, Ľubomír, minister pôdohospodárstva a rozvoja vidieka SR (2015-11-11):
Ďakujem pekne, pán predsedajúci. Panie poslankyne, páni poslanci, v prvom rade ďakujem za to, že ste mi umožnili dneska predložiť aj tento druhý zákon. Tento návrh bol vypracovaný v súvislosti s implementáciou nových pravidiel režimu výsadby viniča formou poskytovania povolení. Tento návrh zákona predstavuje právnu úpravu na vykonanie nových pravidiel režimu výsadby viniča, v rámci ktorej sa ustanovujú nové pravidlá, ktoré sa týkajú povolení na výsadbu na základe vyklčovania a poskytovania povolení na novú výsadbu na ploche, ktorá sa rovná 1 % celkovej plochy vysadenej viničom v Slovenskej republike. Nový režim výsadby viniča je platný od 1. januára 2016. Ustanovujú sa tu konkrétne kompetencie pre ministerstvo, Ústredný kontrolný a skúšobný ústav poľnohospodársky, ako aj povinnosti žiadateľov a termíny podávania žiadostí a termíny platnosti jednotlivých výsadbových práv. Zároveň mi dovoľte poďakovať členom poľnohospodárskeho výboru za mnohé iniciatívne návrhy a pripomienky, ktoré tento návrh môžu vylepšiť. Vzhľadom na všeobecný konsenzus na poľnohospodárskom výbore si dovoľujem požiadať ctenú snemovňu o podporu tohto zákona aj v druhom čítaní. Ďakujem pekne.
Laurenčík, Milan, podpredseda NR SR (2021-12-02):
Nech sa páči, pán generálny prokurátor.
Urban, Miroslav, poslanec NR SR (2021-12-07):
Súčasní predstavitelia vládnej koalície mesiace vymýšľajú stratégiu, ako zvýšiť očkovanosť, a potom prídu v čase vrcholu epidémie s návrhom 500-eurových poukážok, ktoré o týždeň úplne zmenia, zmenia celú stratégiu. Mne to príde ako absolútne diletantstvo, hej. Tak niečo, s niečím prídete a potom to zase všetko zmeníte, úplne úplný chaos. A mňa by zaujímalo, či pán Matovič aj vládna koalícia prijme zodpovednosť, ak tento zase váš vymyslený super plán skrachuje, tak ako lotéria. Či pán Matovič odstúpi, alebo to zaplatí, tie stámilióny, alebo spácha harakiri, ak mu to zase nevyjde. Akože zatiaľ všetko, čo, do čoho sa pustil, mu nevyšlo. A čo sa týka toho očkovania, zas upriamili ste očkovanie do vrcholov epidémie a pravdepodobne teraz nám tie čísla troška klesajú a dobre vieme, že tu prišiel, nová varianta omicron, o ktorom nevieme nič, ani epidemiológovia nevedia. Hovorí sa, že je infekčnejší, ale nemáme žiadne mortalitné dáta, ako sa bude správať v Európe, či bude naozaj viacej zabíjať chorých pacientov, ktorí dostanú teda koronavírus, alebo nie. Nevieme o ňom. Nevieme o tom, či tie vakcíny budú účinné, lebo už vyvíjajú firmy Pfizer, Moderna iné vakcíny, zmenené, ktoré budú dostupné na trhu vo februári, a my teraz ideme očkovať proti delte a naozaj sami netušíme, či to bude mať až taký efekt a v tomto vrchol epidémie, ako už ste mali s tým začať dakedy dávno, aj to zdravotníctvo riešiť a za tie stámilióny ste mohli postaviť dve super nemocnice, ktoré sa tu nepostavili za posledných tridsať rokov, určite by to boli lepšie investované peniaze. Ďakujem.
Muňko, Dušan, poslanec NR SR (2020-03-25):
Nebudem sa opakovať. Bolo tu už povedané veľmi veľa, ale pokiaľ sa týka, ak chcete niekoho sledovať, ministerstvo spravodlivosti nakúpilo dosť monitorovacích náramkov, tak ich použite. Hlavne použite tie monitorovacie náramky ľuďom, ktorí sa vracajú zo zahraničia a ktorí sú potencionálnymi, môžu byť potenciálni nosiči. Je tam v tom zákone hŕba vecí, ktoré, samozrejmá vec, vytvára z tohto policajný štát. To isté, by som sa chcel vrátiť, aj pokiaľ sa týka odročenia na súdoch. Má síce za cieľ znížiť koncentráciu na jednom mieste, ale pokojne by stačilo vylúčiť konanie verejnosť. Bežné súdy, súdne spory za účasti sú maximálne šiestich ľudí. Musia sa teda zastaviť všetky konania? Kto napríklad zaplatí výživné, ak sa nebude na súdoch pojednávať? Je tam hŕba vecí, ktoré v skutočnosti do tohto zákona nepatria.
Bugár, Béla, podpredseda NR SR (2019-09-17):
Ďakujem pekne. Dávam slovo spoločnej spravodajkyni z výboru pre sociálne veci pani poslankyni Vaľovej, aby informovala Národnú radu o prerokovaní tohto návrhu vo výboroch.
Fronc, Martin, poslanec NR SR (2011-03-24):
Ďakujem pekne. Ja len veľmi krátko. V podstate toto moje vystúpenie vyvolalo vystúpenie kolegu Bašku. Ja by som si nedovolil spochybniť vás ako exministra. A určite viete o tom, o čom hovorím, keď ste hovorili, že treba minimálne nejaký ten milión eur na aktívne zálohy. Ale na druhej strane si myslím, že napriek akémukoľvek napätému rozpočtu sa čosi dá robiť, že milión eur, aj keď nie celých, sa na ministerstve dá naškrabať. A hovorím to z toho dôvodu, že si uvedomujem jednu vec, že pomaly to už bude jedna generácia, čo nemá v podstate s branným výcvikom takmer žiadnu skúsenosť. A ja viem, že si povieme, že žijeme v mierových časoch, že Slovensku nič nehrozí. Napriek tomu si myslím, že keď aj to nebude minimálne až také skvelé vycvičenie odborné, istého ducha obrany krajiny treba pestovať. A z toho pohľadu som presvedčený, že tá práca s tými aktívnymi zálohami je veľmi dôležitá. V tom, si myslím, aspoň sa zhodneme, pán kolega Richter. Toto som chcel povedať. Ďakujem pekne.
Kollár, Boris, poslanec NR SR (2019-09-11):
Ďakujem pekne, chcem upozorniť všetkých členov výboru pre verejnú správu, že máme o 12.00 hod. zasadnutie v miestnosti výboru č. 147a. Ďakujem.
Bugár, Béla, podpredseda NR SR (2019-12-04):
Pán poslanec, kľud!
Jarjabek, Dušan, poslanec NR SR (2016-05-17):
Ďakujem veľmi pekne za slovo, pán predsedajúci. Ja som veľmi vďačný pánovi poslancovi Čížovi za tieto, tieto slová a myslím si, že si ich uvedomí aj pani poslankyňa a pani ombudsmanka, bývalá pani poslankyňa, teda pani exposlankyňa. A že teda zabudne na prostredie, z ktorého vyšla vtedy, keď bola zvolená, že to bolo prostredie čisto opozičné a my sme ju aj tak vnímali a vnímali sme ju takto aj počas celého volebného obdobia. Pretože sa tak chovala, jednoducho. A ja som veľmi rád, že vznikla táto koalícia, ktorá vznikla, preto, lebo zrazu, pani ombudsmanka, to neplatí. A ja by som chcel, aby som aj ja vás mohol považovať za svoju ombudsmanku, lebo vy ste aj moja ombudsmanka. Len ako si to zatiaľ málo cítim, lebo vo svojej funkcii sa prejavujete niekedy veľmi politicky opozične, a dnes je situácia iná. Dnes je súčasťou koalície aj bývalá opozícia, to znamená, vy keby ste boli v parlamente, tiež by ste boli možno súčasťou tejto koalície, lebo tento parlament už nie je o opozícii a o koalícii, ale o existencii a možno existencii Slovenska. Takže ďakujem veľmi pekne ešte raz, pán poslanec Číž, a ja vám, pani ombudsmanka, držím v tom nasledujúcom volebnom období, samozrejme, prsty a chcel by som, aby naozaj sme mali všetci pocit, že ste ombudsmanka nás všetkých. Ďakujem za pozornosť.
Ďuriš Nicholsonová, Lucia, podpredsedníčka NR SR (2018-05-11):
Ďakujem pekne. Teraz dávam slovo spoločnému spravodajcovi z výboru pre verejnú správu a regionálny rozvoj poslancovi Stanislavovi Kmecovi, aby informoval Národnú radu o výsledku rokovania výborov a aby odôvodnil návrh a stanovisko gestorského výboru. Nech sa páči.
V. Veteška, podpredseda NR SR: (2007-05-11):
(Hlasovanie.) Prítomných 138, za 76, proti 17, zdržalo sa 45, nehlasovalo 0. (Potlesk.) Konštatujem, že tento návrh sme postúpili do druhého čítania. Pán poslanec, uveďte ďalší návrh.
Zmajkovičová, Renáta, podpredsedníčka NR SR (2012-06-21):
Pán poslanec Kollár.
Košútová, Magda, poslankyňa NR SR (2010-12-01):
Pán poslanec Matovič, skutočne, máte pravdu, len na vás sme čakali, kedy prídete a kedy predložíte tieto návrhy. Gratulujem vám.
Bugár, Béla, podpredseda NR SR (2016-09-22):
Ako posledný v rozprave vystúpi pán poslanec Dostál, nech sa páči.
Ďurovčík, Emil, poslanec NR SR (2016-11-23):
Pán predsedajúci, vzhľadom na to, že zákon sa prerokováva v skrátenom legislatívnom konaní, sme v treťom čítaní, prosím vás, otvorte rozpravu.
Číž, Miroslav, podpredseda NR SR (2015-02-10):
Pá poslanec Kvasnička.
P. Hrušovský, predseda NR SR: (2003-06-26):
M. Majdová, poslankyňa: ... v rámci Národného programu boja proti drogám prijala do konca kalendárneho roka 2003 účinné opatrenia zamerané 1. na boj proti drogám v doprave, 2. na rozvoj vedeckovýskumného sledovania v oblasti drogovej problematiky, najmä v rezorte školstva a zdravotníctva, a na riešenie problematiky drog a dopingu v športe. V tejto súvislosti vypracovať projekt podpory financovania, dobudovania a širšieho využívania existujúcich administratívnych kapacít v inštitúciách a laboratóriách pracujúcich v týchto oblastiach – Toxikologické a antidopingové centrum Farmaceutickej fakulty UK; III. na vypracovanie projektu zriadenia... (Ruch v sále.)
Cmorej, Peter, poslanec NR SR (2022-03-18):
Myslím, že tá aplikačná prax bude veľmi jednoduchá v tomto prípade tých Američanov, keď teda, opäť obrazne povedané, príde s kreditkou ministerstva financií alebo ministerstva obrany USA a zaplatí ňou, tak jednoducho tento subjekt si zrejme raz mesačne si uplatní vratku k tej dani alebo niečo takéto, takže aplikačne to je úplne pokojne možné vyriešiť. Pána generálneho prokurátora netreba komentovať, ten už teda popísal kopec rôznych vecí. A ku pánovi poslancovi Kotlebovi, tak, no treba si uvedomiť, že my sme, my tu máme nejaký výber, výber dane z palív, ktoré sa vyberú zo spotreby slovenských občanov, a tí Američania tu dneska nie sú. Takže to, že oni prídu, že sem príde neviem koľko sto ľudí, ja neviem, či ich bude 2 000, to počujem prvýkrát, alebo 4 000, to, že oni prídu, tak oni vlastne prídu s nejakou novou spotrebou. To, že ich, im, teda oslobodíme od dane tú spotrebu pri palivách, tak to neznamená, že nás to nejako poškodí, lebo tá spotreba tu predtým nebola. Naopak, oni tu budú, samozrejme, využívať aj nejaké lokálne služby, takže pre nás, pre našu ekonomiku, samozrejme, bude prínosom, lebo oni prinesú spolu so sebou nejaké nové peniaze, len v tej dohode sme sa jednoducho dohodli, že toto konkrétne nebude podliehať dani z pridanej hodnoty. A ako som už vlastne vysvetľoval vo svojej rozprave, tak je to úplne bežná prax.
Přidal, Alojz, poslanec NR SR (2012-09-27):
Predkladatelia stiahli zákony ako vôbec, alebo len z tohto rokovania? Podľa mňa to nemôžu. Ale to nemôžu. Ako to musí byť len na návrh troch poslaneckých klubov. Takže dodržiavajme zákony ako.
P. Hrušovský, predseda NR SR: (2004-10-21):
Nech sa páči, zapnite pána poslanca.
Migaľ, Samuel, poslanec NR SR (2024-02-23):
Ďakujem pekne, pán predsedajúci. Milé kolegyne, kolegovia, aj vy milí, zmätení kolegovia zo sekty, ktorá ukradla názov nášmu krásnemu Slovensku. Pán Šipoš, viete, aký by bol krásny svet, keby ste aspoň občas rozumeli veciam, o ktorých rozprávate? Robíte z tri-šesť-trojky magický nástroj, ktorého účel je, aby bol zneužívaný. A ak to tak je, prečo oňho požiadali aj kovboji, prečo aj oň by požiadali kovboji zo strany čurillovcov? Vy namiesto toho, aby ste menili tri-šesť-trojku, ste odkazovali poslancom, aby šúchali nohami. Ale späť k realite. Povedzme si, na čo slúži tri-šesť-trojka. Je to nástroj, ktorým prokurátor jasne povie, že proces je nezákonný. Oprava, nie je to na zrušenie tri-šesť-trojky. Opravou je to, aby bolo všetko v poriadku a nie protizákonné, navyše OČTK majú vždy právo opravy. Čo sa týka pána Žilinku, tak v tomto prípade by som chcel povedať len jedno, že pán Žilinka tu nemá niekomu pomáhať, ale pán Žilinka, generálny prokurátor má dohliadať na to, aby zákonný proces vo vyšetrovaní bol dohliadaný a aby bol zaručený správne. A ja si myslím, ja som presvedčený o tom, že tak to vždy bolo a tak to vždy bude. Tak, prosím, nestrašte tu hlúposťami a trošku si možno doštudujte niektoré veci, kým nás tu začnete poučovať. Ďakujem.
Kéry, Marián, poslanec NR SR (2020-07-23):
Pán predseda Národnej rady, ja sa chcem len opýtať, že prečo je také dôležité mať obednú prestávku medzi 12.00 a 14.00 hod., keď sme ešte ani nezačali rokovať?
Grendel, Gábor, podpredseda NR SR (2022-09-21):
Otváram všeobecnú rozpravu, do ktorej som nedostal žiadnu písomnú prihlášku. Pýtam sa, či sa chce okrem pani navrhovateľky niekto prihlásiť do rozpravy ústne. Nie, končím možnosť prihlásiť sa do rozpravy. Nech sa páči, pani poslankyňa, máte slovo.
Glváč, Martin, podpredseda NR SR (2016-09-13):
Poprosím o kľud v sále.
P. Hrušovský, predseda NR SR: (2004-09-22):
Nech sa páči, pán poslanec Brocka
Fico, Robert, poslanec NR SR (2022-06-22):
Pán podpredseda, podľa § 35 ods. 4 vás chcem teraz požiadať o minimálne pätnásťminútovú prestávku na poradu klubov pred hlasovaním a súčasne vás chcem požiadať, aby po tejto porade klubov bola možnosť v mene poslaneckých klubov na dvojminútové vystúpenie, a návrh ste dostali aj v písomnej podobe. Takže ak môžem navrhnúť, pán podpredseda, hlasovali by sme 11.15 h, ak môžem teda navrhnúť, to by bolo tých 15-20 minút na poradu. A ešte, ešte mám jednu požiadavku. Pán podpredseda, ja som chvíľku počúval pozmeňujúci návrh, ktorý bol predložený v súvislosti s návrhom zákona, ktorý teraz prerokovávame. Prosím, nebláznime, nechcite od nás, aby sme hlasovali o jedenástej hodine o návrhu, ktorý má, ja neviem, koľko bodov, asi sedemnásť husto písaných strán. My nemáme šancu sa do toho ani pozrieť, ani netušíme, o čo tam ide predkladateľov, pretože vlastne predkladá úplne nový návrh zákona. Preto vás prosím aj z kolegiality, nech sa na to pozrieme, hlasovanie večer o sedemnástej k tomuto návrhu zákona. Ďakujem pekne.
Mihalik, Marcel, poslanec NR SR (2023-02-07):
Ďakujem za slovo. Vážený pán predseda, v rozprave vystúpili 4 páni poslanci, pričom traja páni poslanci – poslanec Kyselica, Mihalik a Saloň – podali návrh, aby sa podľa § 73 ods. 3 písm. a) zákona o rokovacom poriadku vrátil návrh zákona jeho navrhovateľovi na dopracovanie. Dajte, prosím, hlasovať o tomto návrhu.
Sulík, Richard, poslanec NR SR (2013-09-18):
Ďakujem pekne. No, pán Procházka, oplatilo sa počkať, ja milujem vaše prejavy a posledný takýto si pamätám v deň, kedy bola rozprava o Programovom vyhlásení vlády a vyslovení dôvery vláde a vy ste vystúpili ako jeden z posledných rečníkov, a to bol tiež veľmi pekný, krásny, dojímavý prejav a želali ste tejto vláde okrem šťastia aj zdravý úsudok, aj pokoru a aj úspech a šťastie. Žiaľ, to s tou pokorou a s tým zdravým úsudkom príliš nejako nevyšlo. Ale minimálne vás nemôže nikto podozrievať, že by ste naozaj tejto vláde neboli ochotní dať šancu. No, všetci sme sa mohli presvedčiť, že Robert Fico a tá jeho kompánia spravila všetko pre to, aby aj posledné zbytky dôvery aj u ľudí, ktorí nie sú prvoplánovo podozrievaní, že tí budú vždy proti, tak aby jednoducho stratili u úplne všetkých súdnych ľudí posledné zbytky dôvery, toto je možnože jeden z tých veľmi smutných záverov dnešného večera. Ďakujem pekne.
Bugár, Béla, podpredseda NR SR (2017-05-16):
Ďakujem pekne. Otváram rozpravu, konštatujem, že som dostal jedinú písomnú prihlášku pána poslanca Drobu. Takže, nech sa páči, pán poslanec, máte slovo.
P. Paška, predseda NR SR: (2007-09-13):
A poprosím pani spravodajkyňu, aby uviedla návrh hlasovania. Boli sme, pripomínam, neuznášaniaschopní pri hlasovaní o postúpení zákona do druhého čítania.
Podmanický, Ján, poslanec NR SR (2010-12-09):
Ďakujem pekne. Pán poslanec, ja si myslím, že každý, kto vás pozorne počúval, môže s vami len a len súhlasiť. A myslím si, že nikto z nás, či už z jednej alebo z druhej strany, nie je zástanca nejakých sporov medzi jednotlivými národmi, nie je zástanca toho, aby národnosti žili v Slovenskej republike ako v žalári národov. Myslím si, že v tom sa všetci zhodneme a ja by som bol rád, pán poslanec, keby sme sa zhodli aj na tom, že Slovenská republika patrí medzi civilizované štáty a poskytuje národnostiam, ktoré žijú na území Slovenskej republiky nadštandardné podmienky. Ja si myslím, že ani Maďari, ani Rusíni, ani Gorali sa nemôžu sťažovať na podmienky, ktoré im Slovenská republika pre ich činnosť a rozvoj vytvára. Spomínali ste, že štát nesmie nútiť deti učiť sa štátny jazyk, pretože v konečnom dôsledku je to kontraproduktívne a viac ste apelovali na to, že by mal nejakým spôsobom motivovať, aby sa tie deti učili. Ja si myslím, že tento predložený zákon tak ako bol pripravený a ako bol novelizovaný aj za našej vlády, mal za cieľ predovšetkým vytvárať rámec a podmienky na to, aby sa so štátnym jazykom mohli oboznamovať všetci príslušníci národnostných menšín. Ale zásadný prínos tej novely, ktorú sme my predkladali, a ktorá sa teraz mení, bola v tom, že sme vytvárali alebo zabezpečovali dvojjazyčnosť, ale nie v prospech národnostnej menšiny, lebo tá ho mala, ale v prospech toho väčšinového národa v mnohých obciach a mestách na južnom Slovensku. Ale to nič nemení na tom a nijakým spôsobom to neodporuje tomu, čo ste hovorili vy. Ja si myslím, že keby sme sa počúvali tak zistíme, že rozprávame o tom istom.
Šimečka, Michal, podpredseda NR SR (2024-02-06):
Ďakujem pekne. Pán poslanec Vančo.
Hlina, Alojz, poslanec NR SR (2015-05-26):
Ďakujem veľmi pekne. Aká môže byť dotácia, ja by som sa teda do budúcna, keby sme boli korektní v tom, čo som povedal alebo nepovedal, mohol začať rozprávať. Ale tu platí, oprav si svoj dom, hej, teda rekonštrukcia toho nejakého lazníckeho sídla alebo vidieckeho sídla, podpora hospodárenia. O tom môžeme rozprávať, ale nerozumiem, prečo je tam osobitná podpora obyvateľa lazov, ktorá je definovaná len málo, proste nie je nejako definovaná, nárokovateľná a dostane ju obyvateľ lazov alebo jeho dieťa maloleté. To nechápem. A potom ešte v tej poslednej časti je napísané aj, keby nemal ten, kto má dať tie dotácie, peniaze, tak to nie je dôvod na to, aby ju nedal. A to mi príde sociologicky zvrátené, hej, že ten dáva dotáciu len za to, že niekto niekde je. Ale veď tam nie sú za trest, to nie je gulag, hej. Ale možno pre niekoho to je gulag. Ja neviem ale nemôžete dávať dotáciu proste len za to, že jedinou podmienkou je, že ste tam, hej. Čiže aj tak potom dajte návrh zákona o sídliskových tí, čo žijú na sídliskách, lebo tí tiež spomínajú tú podmienku, sú na sídliskách, je v tom niečo lepšie, niečo horšie. Ale, viete, keby niekto nútil tam bývať tých ľudí, hej. A za to im teda prispievame, že sme ich tam donútili byť. Ale ja neviem, či sú tam donútení byť. Tam sú ľudia, ktorí tam chcú bývať. Ja osobne tam raz budem bývať. A už sa na to chystám. Proste nikto ma nenúti, aby som tak urobil. A už vôbec nechcem, aby mi niekto za to dával dotáciu, že budem bývať na nejakej samote a usadlosti. A to je podľa mňa to mentálne naše nastavenie. Aj podľa mňa choroba tejto spoločnosti je, že tu my sme nastavení na nejakú dotáciu, ja som z toho chorý. Poviem otvorene, furt by niekto chcel len nejakú dotáciu. Ráno sa zobudím a pozriem, kde kto dá akú dotáciu? Naozaj poďme sa ráno zobudiť a povedať, čo môžete urobiť pre túto krajinu, a nie kde kto akú dotáciu sľúbi.
Číž, Miroslav, podpredseda NR SR (2015-12-11):
Nie, bohužiaľ, nie. Nesúhlasím, pán poslanec. Musíte tú faktickú zrealizovať teraz alebo sa jej vzdať.
Ďuriš Nicholsonová, Lucia, podpredsedníčka NR SR (2016-10-12):
Pán poslanec Jurzyca s reakciou, nech sa páči.
P. Hrušovský, predseda NR SR: (2004-04-29):
Ešte predtým – pán poslanec Fico.
Svrček, Miloš, poslanec NR SR (2023-06-14):
Ďakujem pekne za vystúpenie, pán poslanec. Áno, téma PCB látok je pre nás Zemplínčanov veľmi dôležité. Ja tiež pochádzam zo Zemplína a je to neriešený problém už možno 35, 40 rokov, ale to musím otvorene povedať, aj ľudia, ktorí žijú na Zemplíne, že táto otázka sa reálne začala posúvať až nástupom koalície, ktorá nastúpila v 2020. Ja som tam bol ikskrát aj v Ošipárni, aj v ďalších lokalitách. Veľmi mám dobré informácie, aj ľudia, ktorí tam žijú, že tam sa nejedná len o problematiku sudov, ktoré sú zakopané v jednotlivých tých dotknutých lokalitách Ošipárni alebo tých ďalších lokalitách, ale aj v poliach pri Strážskom, pri Michalovciach. A problém je ten, že tento, táto vec sa začala riešiť v 2022 reálne, pretože mali sme tam aj vyhlásenú mimoriadnu situáciu a čo je ďalší problém, tak presne tak ako môžem s tebou súhlasiť, že sudy, ktoré boli vykopané a ktoré boli aj zarezervované, zakonzervované v tých nových kontajneroch, ktoré sa tendrovali, tak jednoducho je to len otázku času, kedy začnú zase presakovať. Takže ja si myslím, že toto je úloha aj na dočasného pána ministra pôdohospodárstva, aby riešil aj koordinoval túto otázku aj s ministrom vnútra, aj s ministrom zdravotníctva, pretože každý deň je veľmi dôležitý a netreba to posúvať na ďalšiu vládu. Takže ja možno aj budem v rámci hodiny otázok aj interpelácií potom na pána ministra sa adresovať a budem chcieť určite informácie, že akým postupom rezort v tejto oblasti postupuje. Takže ešte raz ďakujem pekne aj za otvorenie tejto témy, pretože pre nás Zemplínčanov je to veľmi dôležité, lebo sa nás to všetkých týka, ktorí tam žijeme, a je nás 450-tisíc. Ďakujem.
Šimečka, Michal, podpredseda NR SR (2024-05-02):
Ďakujem veľmi pekne. Vyhlasujem všeobecnú rozpravu za skončenú a pýtam sa, či k nej chce zaujať stanovisko navrhovateľka, pani ministerka. Je tomu tak, prosím.
Bugár, Béla, podpredseda NR SR (2016-11-22):
Pán poslanec Beblavý, môžte reagovať na faktické.
Grendel, Gábor, podpredseda NR SR (2020-03-24):
Pani poslankyňa Viera Leščáková.
P. Hrušovský, predseda NR SR: (2003-10-24):
Panie poslankyne, páni poslanci, vyhlasujem toto hlasovanie za neplatné. Ešte raz poprosím, keby ste uviedli návrh. R. Hamerlik, poslanec: Ako prvý som vystúpil ja a predložil som pozmeňujúci návrh, ktorý obsahuje 17 bodov. Navrhujem o nich hlasovať spoločne. Dajte, prosím, o tomto mojom návrhu hlasovať. (Reakcie z pléna.) Spoločná správa neobsahuje žiadne návrhy.  Spoločná správa navrhuje schváliť zákon bez pripomienok. Ja som vystúpil v rozprave ako prvý, a preto o mojich návrhoch hlasujeme ako o prvých.
Danko, Andrej, podpredseda NR SR (2023-12-14):
Pán poslanec Valášek.
Laššáková, Jana, podpredsedníčka NR SR (2014-12-04):
Prerušujem rokovanie o tomto bode programu. Keďže je už 19.41, mali sme rokovať len do 19.30, ďakujem vám všetkým pekne za ústretovosť. Prajem vám pekný večer a dobrú noc. Stretneme sa zajtra ráno a budeme rokovať v prvom čítaní o návrhu poslanca Ivana Uhliarika na vydanie zákona, ktorým sa mení a dopĺňa zákon 578/2004 Z. z. o poskytovateľoch zdravotnej starostlivosti, zdravotníckych pracovníkov stavovských organizácií v zdravotníctve a o zmene a doplnení niektorých zákonov. Ešte raz pekný večer. (Prerušenie rokovania o 19.42 hodine.)
Hrušovský, Pavol, podpredseda NR SR (2010-08-05):
Ďakujem pekne. Panie poslankyne, páni poslanci, prerušujem rokovanie, budeme pokračovať zajtra ráno o deviatej v rozprave, v ktorej ako prvý vystúpi pán poslanec Záhumenský. Prajem vám príjemný večer, dovidenia zajtra ráno. (Prerušenie rokovania o 19.00 hodine.)
Urban, Miroslav, poslanec NR SR (2021-12-08):
Ďakujem za slovo. Ďakujem, pán poslanec Šeliga, vy ste asi prvý vládny poslanec, ktorý sa vyjadril k tomu, že za zlú situáciu v zdravotníctve a teda v očkovacej kampani môžu aj vládni poslanci a vy ako teda vládni predstavitelia. To je asi prvýkrát a zhrnuli ste to celkom, myslím, že výstižne, že do situácie, do ktorej sme sa dostali, môže chaotické vládnutie, chaotické vystúpenia, zlá vakcinačná kampaň, ktorá bola naozaj zle vedená a nebola cielená a potom celá zlá, nedôveryhodná komunikácia. Dobre ste povedali, že tú vakcinačnú kampaň mal niekto robiť, tak to mali robiť naozaj tí praktickí lekári, čo tomu rozumejú, poznajú svojich pacientov, tí im to vedia vysvetliť, povedať im tie riziká, poznajú tie pridružené choroby, diagnózy. Nemali sme to riešiť na politickej úrovni, ale mali sme sa toho zbaviť a hodiť to naozaj na lekárov, nech oni to vysvetľujú, nech to zdôvodňujú. Určite sú aj v tej skupine lekárov ľudia, ktorí sú proti očkovaniu, ale je to malé percento. Väčšina lekárov je za očkovanie rizikovej populácie. Ale ja si stále myslím, že by to malo byť na dobrovoľnej báze. Pýtali ste sa na riešenia. Dobre vieme, že extra liečba na covid neexistuje. Tie, liečba, všetko, čo máme, to sú lieky, ktoré do istej miery pomôžu. Nakúpili sa monoklonálne protilátky, ale ten efekt tých predchádzajúcich je zase znížený, bude nová varianta, bohvieako to bude fungovať. Už len to, keď poviete, že tú liečbu v podstate nemáme žiadnu zázračnú, tie antivirotiká, monupiravir. Údaje sú teraz 30-percentný efekt. No, to neni bohviečo. A ešte naozaj som rád, že ste spomenuli aj tie vaše omyly. A keď už niekedy vystupujete, mali by ste myslieť na tú psychológiu slovenskej populácie, nie tlačiť niekoho do niečoho. Ďakujem.
P. Hrušovský, predseda NR SR: (2004-10-19):
(Prestávka.)
Pellegrini, Peter, podpredseda NR SR (2020-06-04):
Pán poslanec Baránik.